BGT เผย 2 ผถห.ใหญ่ขายบิ๊กล็อต 21.87% ให้กลุ่ม “ธรรมวัฒนะ” ยันไม่กระทบธุรกิจ
BGT เผย 2 ผถห.ใหญ่ขายบิ๊กล็อต 21.87% ให้กลุ่ม “ธรรมวัฒนะ” ยันไม่กระทบธุรกิจ
BGT เผย 2 ผถห.ใหญ่ขายบิ๊กล็อต 21.87% ให้กลุ่ม “ธรรมวัฒนะ” ยันไม่กระทบธุรกิจ
29 ต.ค. 2563

บริษัท บีจีที คอร์ปอเรชั่น จำกัด (มหาชน) หรือ BGT ระบุว่า นายเกา โก๊ะ เบง และนายเกา โก๊ะ เชง ทำรายการขายหุ้นสามัญของบริษัทรวม 21.87% ผ่านตลาดหลักทรัพย์แห่งประเทศไทย ด้วยวิธี Big Lot ส่งผลให้นายเกา โก๊ะ เบง ไม่มีหุ้นคงเหลือ จากเดิมที่ถืออยู่ 13.01% และนายเกา โก๊ะ เชง คงเหลือถือ 4.24% จาก 13.10%
ขณะที่นางสาวนันทริกา ชันซื่อ ถือหุ้นเพิ่มเป็น 7.82% จากเดิม 0.94% ,นางสาวเทียร่า ธรรมวัฒนะ เข้ามาถือหุ้น 9% จากเดิมไม่ได้ถือหุ้นในบริษัท ,นางสาวดลนภา ธรรมวัฒนะ ถือหุ้นเพิ่มเป็น 24.72% จากเดิม 21.48% และนางสาวคนึงนิตย์ ธรรมวัฒนะ เข้ามาถือหุ้น 2.75% จากเดิมไม่ได้ถือหุ้นในบริษัท

ทั้งนี้การเปลี่ยนแปลงผู้ถือหุ้นรายใหญ่ครั้งนี้ ณ ปัจจุบัน ไม่มีผลกระทบต่ออำนาจในการควบคุมบริษัท นโยบายการดำเนินธุรกิจ โครงสร้างคณะกรรมการบริษัท หรือผู้บริหารของริษัทแต่อย่างใด โดยนางสาวนันทริกา ชันซื่อ นางสาวดลนภา ธรรมวัฒนะ นางสาวเทียร่า ธรรมวัฒนะ และนางสาวคนึงนิตย์ ธรรมวัฒนะ ไม่เข้าเกณฑ์ที่ต้องทำคำเสนอซื้อหุ้น (Tender Offer)